ྗེ་བཙུན་བླ་མ་ཐུགས་རྗེ་ཆེན་པོ་དང་ལྡན་པའི་ཞབས་ལ་ཕྱག་འཚལ་
ལོ། །འདིར་བླ་མེད་ཀྱི་བསྐྱེད་པའི་རིམ་པ་བསྒོམ་པའི་རྟེན་གྱི་གང་ཟག་དཀྱིལ་
འཁོར་གྱི་འཁོར་ལོ་ཐ་དད་པ་ཉིན་ཞག་ཕྲུགས་གཅིག་ལ་ཐུན་བཞིར་བསྒོམ་་་
པ་དེས་བཟླས་པ་དང་གཏོར་མ་སོགས་ལྷའི་རྣལ་འབྱོར་གང་ལ་གནས་ནས་་་་
བྱ་བ་དང་། སྦྱོར་བ་དང་མཇུག་གི་བྱ་བ་རྣམས་( ༧༦ན)རེ་རེ་ཞིང་ཐམས་ཅད་
ལ་རང་རང་གི་ཚོགས་ཚང་བར་བྱེད་མི་བྱེད་སོགས་ཇི་ལྟར་བྱ་བའི་ཚུལ་ཞིབ་་
པར་སྨྲོས་ཤིག་ཅེས་གསུང་བ་ལ།
·
བརྗོད་པར་བྱ་བ་ནི། ཀྱཻ་རྡོར། བདེ་
མཆོག །གསང་འདུས་སོགས་ལྷ་གང་ཡང་རུང་བ་རེ་རེའི་དཀྱིལ་འཁོར་ཡོངས་
སུ་རྫོགས་པ་ཉིན་ཞག་གཅིག་ལ་ལན་བཞིར་བསྒོམ་པའི་ཐུན་བཞིའི་རྣལ་་
འབྱོར་བསྒོམ་པ་ནི། ཀྱཻ་རྡོ་རྗེ་དང་མངོན་བརྗོད་བླ་མ་ལ་སོགས་པའི་རྒྱུད་དུ་
མ་དང་། མདོ་བསྲེ་ལ་སོགས་པའི་གྲུབ་ཆེན་ཀྱི་གཞུང་དུ་མ་ནས་བཤད་ཅིང་
ཤིན་ཏུ་བསྔགས་པ་ཆེ་བར་མཛད་ལ། ཐུན་བཞི་བསྒོམ་པའི་དུས་ནི། གྲུབ་
ཆེན་ཛ་ལན་དྷ་རི་བས། ཀྱཻ་རྡོར་སྒྲུབ་ཐབས་ཀྱི་འགྲེལ་པ་ལས། ཐུན་བཞིར་
བྱིན་གྱིས་བརླབ་པ་ཞེས་བྱ་བའི་རིམ་པ་ནི། ཐོ་རངས་དང་ཉི་མ་གུང་དང་
- 502 -

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
ཕྱི་དྲོ་དང་མཚན་མོ་སྟེ་བསྒོམ་པའི་རིམ་པའོ། །ཞེས་བཤད་ལ་སློབ་དཔོན་
སྨན་པའི་ཞབས་ཀྱིས་ཀྱང་འདི་ལྟར་བཤད་དོ། །ཐུན་བཞི་པོ་རེ་རེ་ལ་དཀྱིལ་
འཁོར་མི་འདྲ་བ་རེ་བསྒོམ་པའི་རྣམ་གཞག་རྒྱུད་དང་རྒྱ་གཞུང་ལས་དངོས་་་་
སུ་གསུངས་པ་མེད་ལགས་ཤིང་། བོད་ཀྱི་བླ་མ་སྔ་མ་དུ་མས་ཕྱག་བཞེས་སུ་
གདའ་བ་ལ། ལྷག་པའི་ལྷ་དུ་མས་རྒྱུད་བྱིན་གྱིས་རློབ་པའི་ཁྱད་པར་ཆེན་པོ་
ཡོད་པ་འདྲ་ལགས།
དེ་ལ་མངོན་རྟོགས་རྒྱས་བསྡུས་ཇི་ལྟར་བསྒོམ་པའི་ཚུལ་
ཡང་། དཀྱིལ་འཁོར་གཅིག་ལ་ཐུན་བཞིའི་རྣལ་འབྱོར་བྱེད་པའི་ཚེ་ན། བདེ་
མཆོག་གི་སྐབས་སུ་ཐུན་དང་པོ་ལ་སྔོན་འགྲོ་གཏོར་མ་སྦྱོར་བ་ཚོགས་བསག་་
མཇུག་ཆོག་སོགས་ཡོངས་སུ་རྫོགས་པར་བྱས་ནས། ཐུན་
ནས་བཟུངས་ཏེ།
གཞན་གསུམ་ལ་སྒྲུབ་ཐབས་བསྒོམ་པའི་ཚེ། སྔོན་འགྲོ་ནས་བསྲུང་འཁོར་ཡན་
ཆད་ཀྱི་ཆོ་ག་རྣམས་བཞག་ནས། དཀྱིལ་( ༧༦བ) འཁོར་དང་ལྷ་ཡང་རེ་རེ་ནས་
ངག་ཏུ་མི་བརྗོད་པར། ང་ཉིད་འོད་དུ་ཞུ་བ་ཧཱུཾ་ཡིག་ཏུ་གྱུར། དེ་ཡོངས་
སུ་གྱུར་པ་ལས་སྐད་ཅིག་གིས་གཞལ་ཡས་ཁང་ལྷ་དང་བཅས་པ་ཐམས་ཅད་་་
ཡོངས་སུ་རྫོགས་པར་བསམས་ནས། དབང་བསྐུར་མན་ཆད་སྒྲུབ་ཐབས་དང་
པོའི་སྐབས་བཞིན་རེ་རེ་ནས་རིམ་ཅན་བསྒོམ་པར་གྲུབ་ཆེན་དྲིལ་བུ་པ་དང་་་
ལྭ་བ་པས་བཤད་ཅིང་ ཀྱེེ་རྡོར་གྱི་འགྲེལ་པ་མུ་ཏིག་ཕྲེང་བར་བླ་མ་ཤཱནྟི་བས་
བདག་མེད་ལྷ་མོ་བཅོ་ལྔའི་དཀྱིལ་འཁོར་ཐུན་བཞིར་བསྒོམ་པ་ན། ཐུན་དང་
པོ་ལ་ཆོ་ག་ཐམས་ཅད་རྫོགས་པར་བྱས་ནས།
བའི་ཆོ་ག་གཞན་རྣམས་བཞག་ནས། རང་ཉིད་སྐད་ཅིག་གིས་དཀྱིལ་འཁོར་
ཐུན་ཐ་མ་གསུམ་གྱི་ཚེ་སྦྱོར་
གྱི་དབུས་སུ་བདག་མེད་མར་གསལ་བཏབ་སྟེ་ཐུགས་ཀའི་ས་བོན་ལས་འཁོར་
གྱི་ལྷ་མོ་བཅུ་བཞི་ཅིག་ཅར་སྤྲོས་ནས་དཀྱིལ་འཁོར་ལ་རང་གནས་སུ་འཁོད་་་
པར་མོས་ཏེ། རྣམ་དག་དང་སྐུ་གསུང་ཐུགས་བྱིན་རླབས་དབང་བསྐུར་སོགས་
མན་ཆོད་ཆོ་ག་རེ་རེ་ནས་རྫོགས་པར་བྱེད་པར་བཤད་ཅིང་། སློབ་དཔོན་ནག་
-503-

མཁས་གྲུབ་རྗེའི་གསུང་འབུམ།
པོ་སྤྱོད་པས་ཀྱང་བདེ་མཆོག་ལ་ཚུལ་དེ་ལྟར་བྱ་བར་བཞེད། གསང་འདུས་ལ་
རྡོ་རྗེ་བཞིས་བསྐྱེད་རྒྱས་བསྡུས་ཀྱི་དབང་གིས་སྒྲུབ་ཐབས་རྒྱས་བསྡུས་གཉིས་་
སུ་འགྱུར་བའི་ཚུལ་བདག་གིས་འདུས་པའི་བསྐྱེད་རིམ་གྱི་རྣམ་བཤད་དུ་རྒྱས་
པར་བརྗོད་ཟིན་པ་དེ་ལགས། མན་སྙེར་བྲེལ་བའི་ཚེ་ཐུན་དང་པོ་ལའང་སྒྲུབ་
ཐབས་བསྒོམ་ཚུལ་བསྡུས་པ་བྱེད་པ་དང་། ་ དལ་བའི་ཚེ་ཐུན་ཐོག་མཐའ་
གཉིས་ལ་སྒྲུབ་ཐབས་རྒྱས་པར་བསྒོམ་པ་དང༌། བར་པ་གཉིས་ལ་བསྡུས་པར་
བསྒོམ་པའི་ཚུལ་དང་། དང་པོ་རྒྱས་ཤིང་ཐ་མ་གསུམ་བསྡུས་པའི་ཚུལ་བཤད་
དེ། དེ་དག་ནི་ཚད་ལྡན་གྱི་གཞུང་ལས་( ༧༧ན) ཇི་ལྟར་བཤད་པའི་ཚུལ་བརྗོད་
པའོ། །ཉིན་ཞག་ཕྲུགས་གཅིག་ལ་དཀྱིལ་འཁོར་ཐ་དད་པ་ཞིག་བསྒོམ་པའི་ཚེ།
ཆོ་གའི་རྒྱས་བསྡུས་ཇི་ལྟར་བྱ་བ་ནི། སྔ་དྲོའི་དུས་སུ་བསྒོམ་པའི་མངོན་རྟོགས་
གང་ཡིན་པ་དེ་ལ་ཚོགས་ཞིང་མཆོད་ཅིང་སྡོམ་པ་གཟུང་བ། བདེ་མཆོག་ལྟ་བུ་
ཡིན་ན་ཕུང་ཁམས་སྐྱེ་མཆེད་བྱིན་རླབས། སྲུང་འཁོར་དང་བཅས་པ་ནས་
བཟུང་སྟེ་མཆོད་བསྟོད་བདུད་རྩི་མྱང་བའི་བར་ཚད་མར་བྱས་ནས། རྒྱུད་སྡེ་
དང་གྲུབ་ཆེན་གྱི་གཞུང་ནས་བཤད་པའི་ཆོ་ག་ལ་རང་བཟོའི་ལྷད་མ་ཞུགས་་་་
པས་ཤིན་ཏུ་རྣམ་པར་དག་ཅིང་། ད་ལྟའི་གནས་སྐབས་སུ་ཡུལ་ཁྱད་པར་ཅན་
ལ་ཚོགས་གསོག་པ་དང་། སྡིག་པ་བཤགས་པ་སོགས་ཇི་ཙམ་མང་བ་ཙམ་
གྱིས་རྒྱུད་ལ་ཡོན་ཏན་སྐྱེ་ཞིང་སྡིག་པ་འདག་པ་ལ་ཁྱད་ཆེ་བ་དང་། ད་ལྟའི་
དུས་སུ་བར་ཆད་ཀྱི་དབང་དུ་འགྲོ་བའི་ཉེན་ཤིན་ཏུ་ཆེ་བས། རྡོ་རྗེ་འཆང་
གིས་གསུངས་པའི་སྲུང་འཁོར་ཁྱད་པར་ཅན་ཡང་ཡང་བསྒོམ་པ་ནི་བར་ཆད་
བཟློག་པ་ལ་ཆེས་སྟོབས་དང་ལྡན་པའི་ཕྱིར་རོ། །སྔོན་འགྲོ་གཏོར་མ་ནི། ཆོ་ག་
ཕུན་སུམ་ཚོགས་པའི་ཡན་ལག་ཡིན་གྱི། ཅིས་ཀྱང་མེད་མི་རུང་དུ་མ་བཤད་
པས། ཆོ་ག་རྒྱས་པར་བྱེད་པའི་གནས་སྐབས་མ་གཏོགས། རྒྱུན་གྱི་རྣལ་
འབྱོར་ནར་མ་ལ་གྲུབ་ན་ཤིན་ཏུ་ལེགས་མོད་ཀྱི། མ་གྲུབ་ན་སྔ་དྲོ་ལྟ་བུའི་
- 504 -

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
མངོན་རྟོགས་དང་པོར་བསྒོམ་པ་ལའང་མ་བྱས་པས་མ་ཚང་བའི་ཉེས་པར་་་་
མི་འགྱུར་བ་ལགས། མངོན་རྟོགས་དང་པོ་མ་ཡིན་པའི་ལྷག་མ་གསུམ་པོ་ལ།
གལ་ཏེ་བྲེལ་ཆེས་པ་སོགས་ཀྱིས་མ་གྲུབ་ནའང་། ཚོགས་ཞིང་མཆོད་པ་སོགས་
* :”
དང་། སྲུང་འཁོར་རྒྱས་པ་རེ་རེ་ནས་(༧༧༠)ངག་ཏུ་བརྗོད་པ་དང་།
བཅུའི་བཟླས་པ་སོགས་མི་བྱེད་པར། ཤཱུ་ནྱ་ཏཱ་ལྟ་བུའི་སྔགས་ཀྱིས།: ལྷའི་རྣལ་
འབྱོར་སྔ་མ་འོད་གསལ་དུ་བཅུག་ནས་སྟོང་པར་བསྒོམ། སྟོང་པའི་ངང་ལས་
སྐད་ཅིག་གིས་མངོན་རྟོགས་ཕྱི་མ་གང་བསྒོམ་པ་དེའི། ཐུན་མོང་མ་ཡིན་པ་
དེའི་སྲུང་འཁོར་གསལ་བཏབ། སྲུང་འཁོར་གྱི་དབུས་སུ་ཆོས་འབྱུང་དང་
འབྱུང་བ་རིམ་རྩེག་མན་ཆད་ནས། མཆོད་བསྟོད་བདུད་རྩི་མྱང་བ་ཡན་ཆད་
་
རང་རང་གི་ཆོ་ག་ཇི་ལྟ་བ་བཞིན་དུ་རེ་རེ་ནས་བཤར་བསྒོམ་ཚང་མར་ཅི་་་་
ནས་ཀྱང་བྱེད་པར་འཚལ་གྱི།
",",,!,, ;
དེ་ལྟར་མ་བྱས་པར་བདེ་མཆོག་ལྟ་བུ་སྔ་དྲོ་
བསྒོམས་ནས། ཚ་རྗེས་ལྟ་བུ་ཀྱེ་རྡོར་དུ་ལམ་གྱིས་བསྒྱུར་བའམ། བདེ་མཆོག་
གི་ཐུགས་ཀར་ཀྱཻ་རྡོར་གྱི་དཀྱིལ་འཁོར་བསྒོམ་པ་ལྟ་བུ་བྱས་ཀྱང་། ཀྱཻ་རྡོར་གྱི་
མངོན་རྟོགས་ལ་ཡན་ལག་དྲུག་ཚང་དགོས་པར་གུར་ལ་སོགས་པ་ནས་ནན་་་་་
ཏན་དུ་གསུངས་པ་ལ། དེ་ལྟར་བྱས་ནས་བསྒོམ་པ་ལ་ཡན་ལག་དྲུག་ཅིག་ཀྱང་
མ་ཚང་ཞིང་། དེ་འདྲའི་མངོན་རྟོགས་བསྒོམ་ཚུལ་ཚད་ལྡན་གྱི་གཞུང་གང་
ནས་ཀྱང་མ་བཤད་པས་རང་བཟོ་ཆེན་པོར་འགྱུར་བ་དང་། སྔགས་བླ་མེད་
ཀྱི་བསྐྱེད་རིམ་བསྒོམ་པ་ལ། རྒྱུད་སྡེ་འོག་མ་ཐམས་ཅད་ལས་ཁྱད་པར་དུ་
འཕགས་པའི་སྦྱང་གཞི་སྦྱོང་བའི་གནད་ཁྱད་པར་ཅན་ཡོད་པ་ལ། སྟོང་པར་
སྦྱངས་ནས་ཆོས་འབྱུང་དང་འབྱུང་བ་རིམ་རྩེག་བསྒོམ་པ་ནས་བཟུང་སྟེ།
མཆོད་སྟོད་བདུད་རྩི་མྱང་བ་ཡན་ཆད་ཀྱི་ཆོ་ག་ཡན་ལག་མ་ཚང་ན་སྦྱང་གཞི་
སྦྱོང་བའི་གནད་རྣམས་མི་ཚང་བས། བླ་མེད་ཀྱི་བསྐྱེད་རིམ་བསྒོམ་པའི་
སྐབས་དོན་སྟོར་བར་འགྱུར་ཏེ། སྔགས་བླ་མེད་ཀྱི་བསྐྱེད་རིམ་བསྒོམ་པ་ལ་ནི།
- 505-

མཁས་གྲུབ་རྗེའི་གསུང་འབུམ།
,,,
·:
རྫོགས་རིམ་ཟབ་( ༧༨ན) མོའི་སྨིན་བྱེད་དུ་འགྲོ་ཚུལ་ཆེས་ཁྱད་པར་དུ་འཕགས་
པས། རྒྱུད་སྡེ་འོག་མ་རྣམས་ཀྱི་ལྷའི་རྣལ་འབྱོར་ལས་ཆེས་མཆོག་ཏུ་གྱུར་པ་
ཡིན་གྱི། ལྷག་པའི་ལྷས་བྱིན་གྱིས་རློབ་པ་དང་། ཞི་རྒྱས་དབང་དྲག་གི་ཕྲིན་
ལས་ཁྱད་པར་ཅན་འགྲུབ་པ་ཙམ་ནི། བྱ་སྤྱོད་ཀྱི་ལྷའི་རྣལ་འབྱོར་ཡང་ཡོད་
པའི་ཕྱིར་རོ། །དེ་ཡང་མངོན་རྟོགས་དང་པོ་བསྒོམ་པ་ན། ཆོ་ག་ཚང་མར་
བསྒོམས་ནས་རང་རང་གི་ཆོ་གའི་སྐབས་གང་དུ་བཟླས་པ་བྱེད་པར་བཤད་་་་
ཕྲེང་བ་རང་རང་གི་ལུགས་ཀྱི་གསུང་རྡོ་རྗེར་བསྐྱེད། དབང་
པའི་ཐད་དུ།
བསྐུར་རིགས་བདག་གིས་རྒྱས་བཏབ་ཞུ་བ་ལས། ཕྲེང་བའི་རྣམ་པར་བསྒྱུར་
བའམ། གཤིན་རྗེ་གཤེད་ལྟ་བུ་ལ་ཕྲེང་རྡོག་རྣམས་ཁྲག་འཛག་པའི་མགོ་བོར་
གྱུར་པ་སོགས་སུ་བསྒོམས་ནས་རང་རང་གི་སྔགས་ཕྲེང་གི་དམིགས་པ་ཇི་་་་་་
དེ་
ལྟར་བཤད་པ་བཞིན་བྱས་ཏེ། ཚིག་གཞན་གྱིས་བར་མ་ཆོད་པར་བཟླས། དེ་
ལྟར་བྱས་པའི་བཟླས་པ་རྣམས་བསྙེན་པའི་གྲངས་འཛིན་ལ་བགྲང་གི །ཐུན་
མཚམས་དང་། བཟའ་བཏུང་དང་། གཏམ་གླེང་བ་སོགས་ཀྱི་སྐབས་སུ་བཟླས་
པ་རྣམས་གྲངས་སུ་མི་བགྲང་བར་རྒྱུད་དང་རྒྱ་གཞུང་རྣམ་དག་དུ་མ་ནས་་་་
བཤད་ཅིང་། འོན་ཀྱང་བར་ཆད་བསྲུང་བ་དང་། ངག་ནུས་པ་ཅན་དུ་བྱ་བ་
དང་། ལྷའི་ཐུགས་རྒྱུད་བསྐུལ་བའི་ཕྱིར་དུ། བཤང་གཅི་འདོར་བའི་སྐབས་
ཚུན་ཆད་དུ་སྔགས་བཟླས་པར་བདེ་མཆོག་རྩ་རྒྱུད་ལས་བཤད་ཅིང་།
ཡང་རང་རང་གི་ལྷའི་རྣལ་འབྱོར་ལ་གནས་ནས་རང་རང་གི་བཟླས་པ་བྱེད་་་
དགོས་ཀྱི། བདེ་མཆོག་གི་ལྷའི་རྣལ་འབྱོར་ལ་གནས་ནས་ཀྱཻ་རྡོར་གྱི་བཟླས་པ་
བྱེད་པ་སོགས་ཤིན་ཏུ་བྱར་( ༧༨བ) མི་རུང་སྟེ། རང་གི་ལུས་ངག་ཡིད་གསུམ་
ལ་ཐ་མལ་གྱི་སྣང་ཞེན་སྦྱོང་བའི་ཕྱིར་དུ། ལྷའི་སྐུ་གསུང་ཐུགས་ཀྱི་སྣང་ཞེན་
གོམས་པར་བྱེད་པ་ཡིན་པས། གསུང་གི་སྣང་ཞེན་གོམས་པར་བྱེད་པ་ལ་
སྔགས་བཟླས་པ་ཡིན་ལ། བདེ་མཆོག་གི་སྐུ་དང་། ཀྱེེ་རྡོར་གྱི་གསུང་གཉིས་
- 506 -

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
ཟུང་འཇུག་ཏུ་ཉམས་སུ་བླངས་ཀྱང་ཤིན་ཏུ་མི་མཐུན་པའི་ཕྱིར་དང་། དེ་
འདྲའི་བཟླས་པ་བྱེད་ལུགས་ཚད་ལྡན་སུས་ཀྱང་མ་བཤད་པས། རང་བཟོར་
འགྱུར་བའི་ཕྱིར་རོ། — །དེ་ལྟར་མཆོད་བསྟོད་བདུད་རྩི་མྱང་བ་བཟླས་པ་དང་
བཅས་པ་རྫོགས་ནས།
སྡུད་རིམ་གྱིས་ཉེར་བསྡུ་བྱས་ནས། འོད་གསལ་སྟོང་པའི་ངང་ལས་རང་ཉིད་
རང་རང་གི་མངོན་རྟོགས་ལས་ཇི་ལྟར་བཤད་པའི་
མངོན་རྟོགས་སྔ་མ་དེའི་གཙོ་བོ་ཡབ་ཡུམ་རྐྱང་པའམ་དཔའ་གཅིག་གི་རྣམ་་་
པར་ལངས་ཏེ། ཐུན་མཚམས་ཀྱི་བྱ་བ་རྣམས་ལ་དེའི་ང་རྒྱལ་དང་མ་བྲལ་
བའི་ངང་ནས་འཇུག །དེ་ནས་མངོན་རྟོགས་རྟིང་མ་བསྒོམ་པ་ན། སྔར་
བཤད་པ་ལྟར་སྟོང་པར་སྦྱང་བའམ། ཚོགས་ཞིང་ནས་བཟུང་སྟེ་མངོན་རྟོགས་
བསྒོམ་པ་ལ་འཇུག ‘ །རིམ་པ་དེ་ལྟར་བྱས་ནས། གཏོར་མ་ཇི་ལྟར་བྱ་བ་ནི།
མངོན་རྟོགས་ཐུན་བཞིར་བསྒོམ་པའི་ཚེ། གྲུབ་ན་ཐུན་ཐམས་ཅད་ཀྱི་མཐར་
བྱ་ཞིང་། མ་གྲུབ་ན་ཐུན་ཐ་མའི་མཐར་བྱའོ་ཞེས་རྒྱ་གཞུང་ཚད་ལྡན་དུ་མ་
མངོན་རྟོགས་རིགས་མི་འདྲ་བ་གསུམ་བཞི་བསྒོམ་པ་
ནས་གསུངས་ལ།
ལའང་། ཐམས་ཅད་ཀྱི་གཏོར་མ་ནི། མངོན་རྟོགས་ཀྱི་སྐབས་སྐབས་སུ་མ་
བྱས་པར། ཐུན་ཐམས་ཅད་ཀྱི་མཐར་བྱས་པས་ཆོག་ལ། དེ་ཡང་རང་ཉིད་
གཤིན་རྗེ་གཤེད་ཀྱི་རྣལ་འབྱོར་ལ་གནས་ནས། ཀྱཻ་རྡོར་བདེ་མཆོག་སོགས་ལ་
གཏོར་མ་འབུལ་བ་ལྟ་བུ་ཤིན་ཏུའང་བྱར་རུང་སྟེ། འོད་སྙེ་ལས། རང་ཉིད་
ལྷག་པའི་ལྷ་གང་ཡིན་པ་དེའི་རྣལ་འབྱོར་ལ་གནས་ནས། ཀྱཻ་རྡོར་བདེ་མཆོག་
སོགས་ལ་ཐབ་ཀྱི་ནང་དུ་འཇིག་རྟེན་ལས་འདས་པའི་ལྷ་( ༧༩ན)རང་གང་དུ་་
བསྒོམས་པའི་ལྷ་དེ་ལས་གཞན་པ་བསྐྱེད་དེ་སྲེག་རྫས་འབུལ་བའི་སྦྱིན་སྲེག་་་་་
རུང་བར་བཤད་པས། གཏོར་མ་ལ་ལྟ་སྨོས་ཀྱང་ཅི་དགོས་པའི་ཕྱིར་རོ། །འོན་
ཀྱང་གཏོར་མ་བྱིན་རླབས་མདུན་བསྐྱེད་དང་བཅས་པ་རང་རང་གི་ཆོ་
བཞིན་བྱེད་དགོས་ཀྱི། རང་གཤིན་རྗེ་གཤེད་དུ་བསྒོམས་ཡོད་ཀྱང་། གཏོར་མ་
- 507 -

མཁས་གྲུབ་རྗེའི་གསུང་འབུམ།
བྱིན་རླབས་གཤིན་རྗེ་གཤེད་ཀྱི་ལུགས་ལྟར་བྱས་ནས། ཀྱཻ་རྡོར་བདེ་མཆོག་ལ་
འབུལ་བ་ལྟ་བུ་བྱར་མི་རུང་སྟེ། ཤ་ལྔ་བདུད་རྩི་ལྔ་དང་། དབྱངས་གསལ་
སོགས་ཀྱི་དག་པ་སྦྱོར་ལུགས་ཕ་རྒྱུད་མ་རྒྱུད་ཀྱི་དབང་གིས་ཐ་དད་པ་ཡོད་པ་
རྣམས་འཆོལ་བར་འགྱུར་བའི་ཕྱིར་རོ། །དེ་ཡང་ཆོ་ག་གྲོགས་གཞན་མང་པོ་
དང་བསྟུན་ནས་བྱེད་དགོས་པ་མིན་པའི་རང་ཉིད་ཉམས་སུ་ལེན་པ་ལ་ནི་ཆོ་
ག་ཚིག་ཏུ་མ་བརྗོད་པར། ཆོ་གའི་གོ་རིམས་ཇི་ལྟ་བ་བཞིན་དུ་ཡིད་ལ་བཤར་
བསྒོམ་བྱ་སྟེ། ལྷ་དང་གཞལ་ཡས་ཁང་སོགས་གང་ཡིན་པ་དེའི་ཐད་སོ་ཐད་
སོའི་རྣམ་པ་ཡིད་ཡུལ་དུ་ལམ་ལམ་ཤར་བ་རེ་བྱས་ནས། བཟླས་པ་ལ་མི་
འཇུག་པའི་གོང་དུ། རང་ཉིད་གཙོ་བོ་གང་ཡིན་པ་དེའི་རྣམ་པ་གསལ་བ་
དང་། རང་ཉིད་སྤངས་རྟོགས་ཐམས་ཅད་ཡོངས་སུ་རྫོགས་པའི་བཅོམ་ལྡན་
འདས་བདེ་མཆོག་ལྟ་བུ་དེ། དངོས་ཡིན་ནོ་སྙམ་པའི་ང་རྒྱལ་ཤུགས་དྲག་པོ་རེ་
རྒྱུན་ཅི་རིང་དུ་བསྒོམས་ནས་དེ་ལ་སེམས་འཛིན། དེ་ནས་དེ་འདྲའི་རྣམ་པར་
གསལ་ཞིང་ང་རྒྱལ་བརྟན་པ་དེ་དང་མ་བྲལ་བའི་ངང་ནས་བཟླས་པ་སོགས་་་
ལ་འཇུག་ན་( ༧༩བ) ཚིག་ཏུ་བརྗོད་པ་གོམས་པ་ན། ཚིག་སྐྱུགས་ལ་ཆོ་ག་ན་ར་
ར་སོང་ནས། ཡིད་འཕྲོས་པ་མི་ཚོར་ཞིང་ལྷ་ལ་སོགས་པའི་རྣམ་པ་ཅི་ཡང་མ་
ཤར་བ་ལ་ཆོ་ག་རྫོགས་པར་ཐོན་ཚར་བ་ཞིག་འོང་། ཡིད་ལ་བཤར་སྒོམ་བྱེད་
པ་ལ་གོམས་ན་ལྷའི་རྣམ་པ་ཇེ་གསལ་ཇེ་གསལ་དུ་འགྲོ་ཞིང་། མངོན་རྟོགས་
བསྒོམ་རིང་ལ་ཡིད་ཡེངས་པའི་སྐབས་མེད་པ་ཞིག་འོང་བས། དེ་ལེགས་པར་
གོམས་པ་ན་ཏིང་ངེ་འཛིན་ཤིན་ཏུ་བརྟན་པར་འགྱུར་བ་ལགས། ཡི་གེ་བརྒྱ་པ་
ནི་མངོན་རྟོགས་ཀྱི་ཐོག་མར་བཟླས་པ་རྒྱུད་དང་རྒྱ་གཞུང་གང་ནས་